geboude graf - INK - INK geboude graf - INK
Titel: geboude graf
Datum gepubliseer: 24 Maart 2020 Aantal woorde: 200 56 Kere gelees ♥2
te lank geslaap in eie kuil saam sondaars
ver fluister die wind my woord deur n vyeboomblaar
die roep na my gees en Lig wat wink ver in die tonnel
soos skille afdop verskyn waarheid voor my
n koord gevleg met hoop, genadiglik en getrou in hemel geanker
ek gryp na die tou en begin my pad uitgrou uit die buik van die put
koperkettings wat vasklou maar tevergreefs ek bestorm
hoe hoër op ek klouter speel dit af soos n fliek voor my
die Landbouer se oes wat ek wou ontwortel
ek sien en hoor en voel en weet vir die eerste keer
die daglig verklap die bloed van ons nuwe verbond
ou man weg gerasper hap ek na die sag soet lug van buite
en so spoeg die dier die bitter uit terug in die paradys
rou grond, oersaad, lewende water
4 Lede, 50 gaste aanlyn